เล็ง SET ไซด์เวย์อัพ หวังกลุ่มพลังงานหนุน หลังราคาน้ำมันปรับตัวขึ้น
เล็ง SET เช้าไซด์เวย์อัพ หวังกลุ่มพลังงานหนุน หลังราคาน้ำมันปรับตัวขึ้นอีกครั้ง โดยได้รับปัจจัยมาจากความกังวลสถานการณ์ตึงเครียดระหว่างรัสเซียและยูเครนที่ยังมีความไม่แน่นอน
21 ก.พ. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า แนวโน้มตลาดหุ้นไทยในวันนี้แกว่งตัวตามทิศทางของตลาดหุ้นในภูมิภาคเอเชียที่ปรับตัวลงในเช้าวันนี้ จากความกังวลสถานการณ์ตึงเครียดระหว่างรัสเซียและยูเครนที่ยังคงมีความไม่แน่นอน และมีข่าวต่างๆออกมาสร้างความตึงเครียดอย่างต่อเนื่อง ส่งผลให้นักลงทุนเกิดความกังวลและขายสินทรัพย์เสี่ยงออกมาเพื่อลดความเสี่ยง
อย่างไรก็ตามปัจจัยความตึงเครียดระหว่างรัสเซียและยูเครน เป็นปัจจัยที่หนุนต่อราคาน้ำมันที่กลับมาปรับตัวขึ้นอีกครั้ง ทำให้ช่วยหนุนหุ้นกลุ่มพลังงานในตลาดหุ้นไทยได้ แม้ว่าแนวโน้มดัชนีจะมีแรงกดดัน แต่อาจจะย่อตัวลงในกรอบจำกัด โดยให้แนวต้าน 1,720-1,730 จุด แนวรับ 1,700-1,690 จุด